เตรียมฟันห้างค้าปลีกยักษ์ขายต่ำกว่าทุน
นางสาวชุติมา บุญยประภัศร อธิบดีกรมการค้าภายใน เปิดเผยว่า&nbsp;การประชุมคณะกรรมการแข่งขันทางการค้า ปลายเดือนธ.ค.นี้ จะพิจารณาข้อร้องเรียนของผู้ผลิตสินค้า&nbsp;กรณีห้างค้าปลีกขนาดใหญ่ขายสินค้าต่ำกว่าทุน จนทำให้ผู้ผลิตได้รับผลกระทบ และกรณีการบังคับให้ยี่ปั๊วซื้อน้ำตาลทรายขาวพ่วงน้ำตาลทรายแดง เพราะโรงงานขายน้ำตาลทรายแดงยาก และผู้ให้บริการเกมออนไลน์บังคับขายพ่วงเกมที่ไม่ได้รับความนิยม
10 ธ.ค. 2552

นางสาวชุติมา บุญยประภัศร อธิบดีกรมการค้าภายใน เปิดเผยว่า การประชุมคณะกรรมการแข่งขันทางการค้า ปลายเดือนธ.ค.นี้ จะพิจารณาข้อร้องเรียนของผู้ผลิตสินค้า กรณีห้างค้าปลีกขนาดใหญ่ขายสินค้าต่ำกว่าทุน จนทำให้ผู้ผลิตได้รับผลกระทบ และกรณีการบังคับให้ยี่ปั๊วซื้อน้ำตาลทรายขาวพ่วงน้ำตาลทรายแดง เพราะโรงงานขายน้ำตาลทรายแดงยาก และผู้ให้บริการเกมออนไลน์บังคับขายพ่วงเกมที่ไม่ได้รับความนิยม 
นอกจากนี้ กรมการค้าภายใน จะเสนอข้อร้องเรียนใหม่ กรณีร้านค้าในสนามบินสุวรรณภูมิร้องเรียนร้านค้าปลอดภาษี ให้บริการผู้ซื้อสามารถฝากเก็บสินค้าไว้ก่อนได้ ซึ่งผู้ร้องเรียนอ้างว่า เป็นการอำนวยความสะดวกทางการค้าที่ไม่เป็นธรรม ทำให้ร้านค้าอื่นๆ สูญเสียรายได้ ซึ่งหากที่ประชุมพิจารณาว่า กรณีดังกล่าวมีมูลความจริง ก็จะตั้งคณะกรรมการเฉพาะด้าน เพื่อพิจารณาข้อเท็จจริงต่อไป
รายงานข่าวจากกระทรวงพาณิชย์ แจ้งว่า ข้อร้องเรียนที่คณะกรรมการชุดใหญ่ มีมติให้แต่งตั้งคณะอนุกรรมการตรวจสอบข้อเท็จจริงไปแล้ว คือ กรณีร้องเรียนบังคับให้เอเย่นต์เบียร์ลีโอและสิงห์ซื้อเหล้าพ่วงเบียร์ กรณีบริษัท บุญรอด บริวเวอรี่ ร้องเรียนเบียร์อาชาขายต่ำกว่าทุน  และกรณีร้องเรียนบริษัท เอ.พี.ฮอนด้า ห้ามตัวแทนจำหน่ายขายรถจักรยานยนต์ของบริษัทคู่แข่งนั้น จะให้คณะอนุกรรมการตรวจสอบข้อเท็จจริงรายงานผลการตรวจสอบข้อเท็จจริงต่อคณะกรรมการชุดใหญ่ และตั้งคณะอนุกรรมการสอบสวนต่อไป